
ANUNT,

Primăria oraşului Sânnicolau Mare, str. Republicii, nr. 15, judeţul Timiş organizează concurs la sediul primăriei, pentru ocuparea postului contractual vacant de îngrijitor, cu normă întreagă, pe durată nedeterminată, în conformitate cu H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, după cum urmează:

Serviciul protecția mediului și administrativ gospodăresc .

· Condiții specifice pentru ocuparea postului – studii generale sau studii medii.
· vechimea in muncă / în specialitatea studiilor: minim 5 an 
· Durată timp de muncă: 8h/zi - 40h/saptamâna

Condiţii generale: Candidaţii trebuie sa indeplinească condiţiile prevăzute la art. 15 din HG 1336/2022.

    a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

    b) cunoaşte limba română, scris şi vorbit;

    c) are capacitate de muncă în conformitate cu prevederile <LLNK 12003     0923 2]1   0 45>Legii nr. 53/2003 - Codul muncii, republicată, cu modificările şi completările ulterioare;

    d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

    e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

    f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

    g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Concursul se va organiza conform calendarului următor :
- Selectarea dosarelor de înscriere  - termen depunere dosare  - 23.10.2026, ora 16,30, cf art. 34 din HG.1336/2022 ,, candidaţii depun dosarul de concurs în termen de 10 zile lucrătoare de la data afişării anunţului pentru ocuparea unui post vacant, respectiv de 5 zile lucrătoare pentru ocuparea unui post temporar vacant,,.

- Proba scrisă va avea loc în data de 29.10.2026, ora 10,00  la sediul instituţiei. 

- Susţinerea interviului ( numai după promovarea probei scrise cu minimum 50 de puncte pentru funcțiile de execuție) se va face în termen de două zile lucrătoare de la data susținerii probei scrise, incepând cu ora 10,00  la sediul instituţiei.
Nota: După afişarea rezultatelor obţinute, dupa caz la selecţia dosarelor de înscriere, proba scrisa şi interviu, candidaţii nemulţumiţi pot depune contestaţie la serviciul resurse umane, în termen de cel mult o zi lucrătoare de la data afişării rezultatului, dupa caz la selecţia dosarelor, la afişărea rezultatului probei scrise  şi al interviului, sub sancţiunea decăderii din acest drept.

Pentru înscrierea la concurs candidaţii vor prezenta la sediul institutiei, conform art. 35 alin. 1 din HG 1336/2022, un dosar care va conţine următoarele documente:

    a) formular de înscriere la concurs, conform modelului prevăzut la anexa nr. 2 al HG 1336/2022;

    b) copia actului de identitate sau orice alt document care atestă identitatea, potrivit legii, aflate în termen de valabilitate;

    c) copia certificatului de căsătorie sau a altui document prin care s-a realizat schimbarea de nume, după caz;

    d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

    e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

    f) certificat de cazier judiciar sau, după caz, extrasul de pe cazierul judiciar;

    g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i) curriculum vitae, model comun european.

*Copiile de pe actele prevazute la lit.b), c), d),e)  precum  si copia certificatului de incadrare intr-un grad de handicap se prezinta insotite de documentele originale, care se certifica cu mentiunea ,, conform cu originalul” de catre secretarul comisiei de concurs.

Calendarul de desfăşurare a concursului

Selecția dosarelor înscrise la concurs (următoarele doua zile dupa data limita de depunere a dosarelor de concurs );
Rezultatele selectării dosarelor de înscriere se afişează de către secretarul comisiei de concurs, cu menţiunea «admis» sau «respins», însoţită, după caz, de motivul respingerii, la sediul Primăriei, precum şi pe pagina de internet a instituţiei ( în ziua urmatoare după cele doua zile);

Data şi ora susţinerii interviului se afişează obligatoriu odată cu rezultatele la proba scrisă;

Notarea probei scrise şi a probei interviu, se face în termen de maximum o zi lucrătoare de la finalizarea fiecărei probe.

Punctajul final se calculează ca medie aritmetică a punctajelor obţinute la proba scrisă şi interviu.

Comunicarea rezultatelor la fiecare probă a concursului se face prin specificarea punctajului final al fiecărui candidat şi a menţiunii «admis» sau «respins», prin afişare la sediul şi pe pagina de internet a Primăriei, în termen de maximum o zi lucrătoare de la data finalizării probei.

După afişarea rezultatelor obţinute la selecţia dosarelor, proba scrisă proba interviu, candidaţii nemulţumiţi pot depune contestaţie în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise, a probei  interviu, sub sancţiunea decăderii din acest drept.

Comunicarea rezultatelor la contestaţiile depuse se face prin afişare la sediul instituţiei, precum şi pe pagina de internet www.sannicolau-mare.ro, imediat după soluţionarea contestaţiilor.

Rezultatele finale se afişează la sediul instituţiei şi pe pagina de internet, în termen de maximum o zi lucrătoare de la expirarea termenului prevăzut pentru ultima probă, prin specificarea punctajului final al fiecărui candidat şi a menţiunii «admis» sau «respins».
 
Bibliografia / tematica  pentru posturile pentru care se organizează  concursul/examenul  sunt afisate  la avizierul instituţiei şi site-ul Primăriei orasului Sânnicolau Mare.

Informaţii suplimentare se obţin de la serviciul resurse umane, etaj II camera 21 sau la nr. Tel. 0256/370366, int 25. 

       Primar,                                                                      Şef serviciu resurse umane
     Dănuţ Groza                                                                     Căprărescu Nicolae

Bibliografie pentru ocuparea postului de ingrijitor în cadrul
Serviciului  protecția mediului și administrativ gospodăresc
1. Legea 53/2003 cu modificările şi completările ulterioare – Codul muncii – drepturile și obligațiile salariatului, răspunderea disciplinară

2.  H.G. nr. 1252/2012 privind aprobarea metodologiei de organizare si functionare a creselor si a altor unitati de educatie timpurie.

3. O.U.G. nr. 57/2019 privind Codul Administrativ, cu modificarile si completarile ulterioare -art. 376,430,432,434,437,439,440,443,458,551.

4.  Metode și tehnici privind curățenia și dezinfecția -  cap. 1.1, 1.2, 1.3, 1.4, 1.5, 2.1, 2.2, 2.3, 2.4)

5.   Legea nr. 319/2006 privind sanatatea si securitatea in munca - cap. IV- obligatiile lucratorilor).

***Actele prevăzute mai sus vor fi studiate în forma actualizată la data publicării anunțului de concurs.

PRIMAR,

GROZA DANUT

